Бобоназари Бобохон

Бобо-Назар Ғафор (Бобохонов Бобоназар Ғафорович; зод. 8 августи 1951, деҳаи Дараи Калон) — забоншиноси тоҷик.

 Зиндагинома 
Бобохонов Бобоназар Ғафорович 8 августи соли 1951 дар деҳаи Дараи Калони ҷамоати Хати вилояти Хатлон таваллуд шудааст. Мактаби миёнаро соли 1967 дар ноҳияи Фархор хатм намудааст. Ҳамон сол ба факултаи филологияи Университети давлатии Тоҷикистон дохил шуда, онро соли 1972 хатм намудааст. Аз соли 1972 то соли 1996 дар муассисаҳои АИ Ҷумҳурии Тоҷикистон фаъолият намудааст. Дар ин миён коромӯзи Институти забоншиносии АИ Иттиҳоди Шуравӣ ва аспиранти Институти забоншиносии АИ Иттиҳоди Шуравӣ буд.

 Фаъолият 
Пас аз хатми аспирантураи Институти забоншиносии АИ Иттиҳоди Шуравӣ аз соли 1985 то соли 1996 ходими илмии Институти забоншиносии АИ Ҷумҳурии Тоҷикистон буд. Аз сентябри соли 1996 то апрели соли 2008 корманди Вазорати корҳои хориҷӣ буда, дар вазифаҳои мудири шуъба ва роҳбари раёсат ва ғайраро бар уҳда доштааст. Аз соли 2004 то соли 2008 дар Сафорати Тоҷикистон дар Ҷумҳурии Туркия ифои вазифа кардааст. Пасон аз соли 2008 ба ҳайси котиби илмии Маркази исломшиносии назди Президенти ҶТ фаъолият намуда, роҳбари Раёсати сиёсати хориҷии Маркази тадқиқотии стратегии назди Президенти ҶТ фаъолият доштааст. Ходими калони илмии шуъбаи забонҳои бостон ва ориёии Институт мебошад.

 Таълифот 
Аз ҷумлаи осори илмии ба тоҷикӣ нашркардаи ӯ «Номаҳои Бостон» (нашрияи ДМТ, 2010), «Шоири Хуросон» («Ирфон», 2010),  «Кеши зардуштӣ» («Ирфон», 2011) мебошад.

 Эзоҳ 

Гурӯҳ:Олимони Тоҷикистон